Il-ministri laħqu ftehim dwar l-opportunitajiet tas-sajd fl-Atlantiku, fil-Baħar tat-Tramuntana, fil-Mediterran u fil-Baħar l-Iswed għall-2022 . Il-ftehim, konkluż illum fil-laqgħa tal-Kunsill Agrikoltura u Sajd, jistabbilixxi l-limiti ta' qbid għal aktar minn 200 stokk ta' ħut kummerċjali . Peress li l-konsultazzjonijiet mar-Renju Unit dwar l-istokkijiet tal-ħut kondiviżi għadhom għaddejjin, ser jiġu applikati limiti proviżorji ta' qbid għall-ispeċijiet ikkonċernati għall-ewwel tliet xhur tal-2022, sakemm jintlaħaq ftehim finali. Dawn ġew stabbiliti għal 25% tal-limiti tas-sena l-oħra għall-biċċa l-kbira tal-ispeċijiet, filwaqt li tqiesu l-ispeċifiċitajiet tas-sajd staġjonali. Il-ftehim tal-lum huwa r-riżultat ta' ħidma iebsa u rieda tajba min-naħat kollha. Dan ser jippermettilna nżommu l-istokkijiet tal-ħut f'livelli sostenibbli filwaqt li nipproteġu wkoll l-għajxien tal-flotot tas-sajd Ewropej. Atlantiku u Baħar tat-Tramuntana Saru l-bidliet li ġejjin fil-qabdiet totali permissibbli (TACs) li l-UE tiġġestixxi b'mod awtonomu: it-TAC għal- lingwata tnaqqset b'36% fiż-żoni tal-baħar fit-tramuntana u dawk ċentrali tal-Golf tal-Biskalja, u ġiet prorogata fil-Punent tal-Irlanda u l-Porcupine Bank it-TACs għall- pollakkju iswed fil-Golf tal-Biskalja u fl-ilmijiet Portugiżi ġew prorogati wkoll it-TAC għall- merluzz tan-nofsinhar tnaqqset bi 8% il- projbizzjoni fuq is-sajd immirat għall-merluzz inżammet, bit-TAC għall-qabdiet aċċessorji tal-merluzz fil-Kattegat titnaqqas b'21% (japplikaw dispożizzjonijiet speċjali għall-bastimenti li jipparteċipaw fi provi dwar il-monitoraġġ elettroniku mill-bogħod) it-TAC għall- iskampu fl-unità funzjonali 31 żdied b'2000% Karatteristiċi ewlenin oħra tal-proposta jinkludu: proroga tal-miżuri għas- sallura , b'għeluq ta' tliet xhur, li jippermetti li jsiru konsultazzjonijiet mal-istati membri u l-partijiet ikkonċernati dwar l-aħjar mod kif jiġi ġestit dan l-istokk b'rispons għal parir xjentifiku inkwetanti miżuri mmirati lejn il- protezzjoni tal-istokk tal-bakkaljaw li qed jonqos fil-Baħar Ċeltiku filwaqt li jippermettu wkoll lill-bastimenti tal-UE jkomplu jistadu għal speċijiet li l-għadd tagħhom qed jiżdied, bħall-merlangu Mediterran u Baħar l-Iswed Il-Kunsill qabel li jnaqqas l-isforz tas-sajd għall- istokkijiet demersali fil-punent tal-Mediterran b'6%, f'konformità mal-obbligu legali tal-UE li tikseb ir-rendiment massimu sostenibbli għal din l-ispeċi sal-2025. It-tnaqqis ser japplika għall-bastimenti tat-tkarkir; għall-bastimenti tas-sajd bil-konz, l-isforz tas-sajd massimu ser ikun ibbażat fuq l-għadd ta' jiem ta' sajd bejn l-1 ta' Jannar 2015 u l-31 ta' Diċembru 2017. Il-ministri qablu wkoll li jintroduċu limiti massimi ta' qbid għall-istokkijiet ta' gamblu blu u aħmar u gamblu aħmar kbir . Fil- Baħar l-Iswed , il-Kunsill ittraspona l-kwota tal-UE għall- barbun imperjali stabbilita skont il-pjan ta' ġestjoni pluriennali rivedut, u żamm il-limiti ta' qbid għal- laċċa kaħla stabbiliti s-sena ta' qabel. Informazzjoni Ġenerali F'Diċembru ta' kull sena, il-Kunsill Agrikoltura u Sajd jiltaqa' biex jistabbilixxi l-limiti ta' qbid tas-sena ta' wara – magħrufa wkoll bħala qabdiet totali permissibbli (TACs) – għall-biċċa l-kbira tal-istokkijiet tal-ħut kummerċjali, flimkien mal-kwoti nazzjonali għal kull speċi. L-istokkijiet ikkonċernati huma dawk li l-UE timmaniġġa waħedha, b'mod konġunt ma' pajjiżi ġirien li mhumiex fl-UE, jew permezz ta' ftehimiet milħuqa taħt l-organizzazzjonijiet reġjonali tal-ġestjoni tas-sajd (RFMOs). Sal-2020, l-opportunitajiet tas-sajd fil-Baħar Mediterran u fil-Baħar l-Iswed ġew ittrattati bħala parti mill-ftehim ġenerali dwar l-ilmijiet tal-UE u mhux tal-UE; sa mill-2020 huma kienu s-suġġett ta' regolament separat. Id-deċiżjoni tal-Kunsill hija bbażata fuq proposta mfassla mill-Kummissjoni Ewropea, filwaqt li tqis l-aqwa parir xjentifiku disponibbli, l-għanijiet tal- politika komuni tas-sajd (PKS) u r- rendiment massimu sostenibbli (MSY) stabbiliti għal kull speċi. Il-passi li jmiss Ir-regolamenti ser jiġu ffinalizzati mill-ġuristi lingwisti tal-Kunsill, u wara dan ser jiġu adottati formalment permezz ta' proċedura bil-miktub fil-Kunsill f'laqgħa li jmiss u ppubblikati fil-Ġurnal Uffiċjali. Id-dispożizzjonijiet ser japplikaw b'mod retroattiv mill-1 ta' Jannar 2022. Il-ġestjoni tal-istokkijiet tal-ħut tal-UE Proposta għal regolament tal-Kunsill li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni Ara l-paġna tal-laqgħa